Document ID: 32006D0447

KOMISSION PÄÄTÖS
tehty 31 päivänä toukokuuta 2006,
päätöksen 2005/436/EY muuttamisesta rahaston nro 911100MTF/INT/003/ETY (TFEU 970089129) yhteisön rahoitusosuuden osalta
(tiedoksiannettu numerolla K(2006) 2076)
(2006/447/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 12 ja 13 artiklan,
sekä katsoo seuraavaa:
(1)
Yhteisön yhteistyöstä elintarvike- ja maatalousjärjestön kanssa erityisesti suu- ja sorkkataudin vastaisen Euroopan toimikunnan toimenpiteiden osalta 13 päivänä kesäkuuta 2005 tehdyllä komission päätöksellä 2005/436/EY (2) vahvistettiin yhteisön rahoitusvelvoitteeksi rahaston nro 911100MTF/INT/003/ETY (jäljempänä ’rahasto’) osalta neljän vuoden ajaksi enintään 4 500 000 euroa.
(2)
Päätöksen 2005/436/EY mukaisesti Euroopan yhteisöjen komissio ja Yhdistyneiden kansakuntien elintarvike- ja maatalousjärjestö tekivät 1 päivänä syyskuuta 2005 kyseisen rahaston käyttöä ja toimintaa koskevan täytäntöönpanosopimuksen.
(3)
Uusien viruksen topotyyppien ja viruskantojen ilmaantumisen sekä torjuntatoimenpiteiden alueellisen heikentymisen johdosta, mitä vielä pahentaa lintuinfluenssan samanaikainen esiintyminen, yhteisön on valmisteltava - rahastoa käyttäen ja tiiviissä yhteistyössä suu- ja sorkkataudin vastaisen Euroopan toimikunnan kanssa - taudin torjuntatoimenpiteitä, joihin kuuluu hätärokotuskampanjoita naapurimaissa.
(4)
Näin ollen yhteisön rahoitusosuutta kyseisessä rahastossa olisi lisättävä 3 500 000 eurolla 4 500 000 eurosta 8 000 000 euroon neljän vuoden jaksolla.
(5)
Olisi säädettävä kyseisen määrän mukauttamiseksi täytäntöönpanosopimukseen tehtävien muutosten hyväksymismenettelystä.
(6)
Tämän päätöksen on syytä tulla takautuvasti voimaan 1 päivästä tammikuuta 2005, jotta yhteisö voi täyttää velvollisuutensa kyseisestä päivämäärästä alkavalla neljän vuoden jaksolla.
(7)
Päätös 2005/436/EY olisi sen vuoksi muutettava vastaavasti.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON PÄÄTTÄNYT SEURAAVAA:
Ainoa artikla
Muutetaan päätös 2005/436/EY seuraavasti:
1)
Korvataan 1 artiklan 2 kohta seuraavasti:
”2. Yhteisön rahoitusosuudeksi 1 kohdassa tarkoitetun rahaston osalta vahvistetaan neljän vuoden ajaksi 1 päivästä tammikuuta 2005 alkaen enintään 8 000 000 euroa.”
2)
Lisätään 2 artiklan 1 kohtaan toinen alakohta seuraavasti:
”Täytäntöönpanosopimuksen muutoksista, jotka ovat tarpeen 1 artiklan 2 kohdassa vahvistetun määrän mukauttamiseksi, sovitaan Euroopan yhteisöjen komission ja Yhdistyneiden kansakuntien elintarvike- ja maatalousjärjestön välillä.”
Tehty Brysselissä 31 päivänä toukokuuta 2006.

Labels: 10
13
15
6